b"\n_START_ARTICLE_\nLuigia Bendazzi\n_START_SECTION_\nBiografia\n_START_PARAGRAPH_\nVa estudiar inicialment a Mil\xc3\xa0 amb M. Piacenti, despr\xc3\xa9s a Bolonya amb Federico Dallara, i va debutar el 1850 al Teatro San Benedetto de Ven\xc3\xa8cia en l'\xc3\xb2pera Ernani de Giuseppe Verdi. Dotada d'una veu d'extraordin\xc3\xa0ria pot\xc3\xa8ncia, va consolidar-se com a cantant oper\xc3\xadstica r\xc3\xa0pidament, actuant en nombrosos teatres italians, destacant en particular en els rols verdians._NEWLINE_Va actuar al Gran Teatre del Liceu en les temporades 1860-1861 i 1869-1870. Va debutar en aquest teatre amb I vespri siciliani de Verdi el 16 d'octubre de 1860. L'any 1864 va debutar a Madrid, cantant Il trovatore de Verdi._NEWLINE_Es va casar l'any 1859 amb el m\xc3\xbasic piemont\xc3\xa8s Benedetto Secchi (1831-1883), fet pel qual tamb\xc3\xa9 va ser coneguda com a Luigia Bendazzi-Secchi. La seva filla Ernestina Bendazzi (1864-1931), que es va casar amb el tenor itali\xc3\xa0 Alfonso Garulli (1858-1915). Ambd\xc3\xb3s van debutar tamb\xc3\xa9 al Liceu, en la temporada 1887-1888._NEWLINE_Luigia Bendazzi es va retirar dels escenaris l'any 1884."